Mészáros eszéki csapatától vett játékost a Felcsút
Egy albán után egy horvát játékost igazolt a Puskás Akadémia, amelynek eredetileg a magyar labdarúgó-utánpótlás kinevelése lenne a fő célja.
Az NK Osijektől, Mészáros Lőrinc csapatától érkező Antonio Perosevic három évre kötelezte el magát Mészáros Lőrinc falujának klubjához.

A Puskás honlapja szerint Perosevic a horvát U18-as válogatottban hét, az U20-asban hat, a felnőtt nemzeti csapatban pedig kétszer játszott. Az Eszék felnőtt csapatába 2009-ben került be, azóta 124 mérkőzésen 32 gólt lőtt.

  Dalmát centerrel erősítünk | Puskás Ferenc Labdarúgó Akadémia

  Antonio Perosevic: „Nem ismeretlen terep számomra a Puskás Akadémia, hiszen februárban már játszottunk egy edzőmeccset a Pancho Arénában. Profi körülmények között folyik itt a munka, remek csapat kezd kialakulni, így természetesen örömmel jöttem. A keretből már volt alkalmam megismerkedni a honfitársaimmal, közülük Josip Knezevic jó barátom, Eszéken sokáig játszottunk együtt.

A focista szerint új csapatának munkája profi körülmények között zajlik, remek csapat kezd kialakulni Felcsúton.

A hírt kiszúró 444.hu emlékeztet: bár a Puskás edzője, Pintér Attila panaszkodott, hogy a magyar szövetség ajánlása szerint csak három légióssal állhatnának fel, ezt a csapat nem tartja be. Immár 9 légiósa van.

A csapatban fiatalok sem játszanak, az idei szezonban csupán egy 1997. január elseje után született focista lépett pályára, Sallai Roland, akit a hét elején eladtak a ciprusi APOEL Nicosiának.
Felcsút NK Osijek Mészáros Lőrinc Puskás Akadémia FC